Eva Elise Oll

Eva Elise Oll (24. september 1988 – 16. veebruar 2023"Suri maalikunstnik ja kunstiajaloolane Eva Elise Oll", ERR, 22.02.2023) oli Tartust pärit maalikunstnik ja kunstiajaloolane, kes viljeles figuraalset ja ekspressiivset maalikunsti. 

Tartu Ülikoolis õppis ta algselt kirjandust ja rahvaluulet ning hiljem läbis sealsamas kunstiajaloo stuudiumi, Tartu Kõrgemas Kunstikoolis täiendas ta end maalimise erialal 2008–2011. Oll oli lõpetanud Tartu Kunstigümnaasiumi, tõenäoliselt sai ta edasist inspiratsiooni Lätilt. Teisalt mõjutas teda ekspressionistlik saksa traditsioon Austriast"Tartu Kunstimajas on kolm uut näitust", ERR, 04.04.2022, ta püüdis kujutada inimhinge ebakindlust juhuse ja teadlikkuse tasakaalus. Tema looming keskendus inimesele, kujutatuna üksinduses või väga keerukates kompositsioonides, paljastades ning näidates, et ka kõige humoorikamates olukordades võib naeratus olla vaid mask.

Inimhinge kannatavaid seisundeid väljendas ta kujundites, nägudes ja vormides sümmeetriliselt nihestatult, paljud tema teosed manavad destruktiivsust ja skisoidsust ehk ärapööratust ja kahestumist, küll ilma sügavama kaoseta.Mait Vaik "Naerusuine looja, kes ei karda", ERR, 10.12.2020 (arvustus Eva Elise Olli näitusele "Minaruum" Fahle galeriis) Art brut sarnasustes kasutas ta segatehnikaid paberil, lõuendil ja vineeril, tema põhilisteks töödeks jäid õlimaalingud ja eksliibrised. Teadaolevalt imetles ta Kokoschkat, Gerstlit, aga eelkõige Schielet. Kriitik Mait Vaigu hinnangul võis tema pisut kaheldavusi, küsitavusi ja imestavusi tekitavas traagikakäsitlemises leida sarnasusi Munchi maaliga "Karje" ja Chagalli maaliga "Viiuldaja". 

Tartu Ülikoolis kaitses 2020. aastal Oll bakalaureusetöö "Loovuse ja vaimuhaiguse psühholoogilised seosed. Johannes Saali näide" (juhendaja Tõnis Tatar).Eva Elise Oll "Loovuse ja vaimuhaiguse psühholoogilised seosed. Johannes Saali näide", bakalaureusetöö, Tartu Ülikool, 2020 Katkenud magistriõpingute käigus uuris ta sealsamas loovuse ja psüühikahäirete kattuvusi psühholoogias ning analüüsis psüühikahäiretega kunstnike loomingut, uurides, kas nende patoloogia on nõnda tuvastatav."Eva Elise Oll", NOBA  Ta oli alates 2020. aastast Tartu Kunstnike Liidu liige, kuuludes 2021. aastast ka liidu juhatusse. Ta kuulus ka Kesk-Eesti Kunstnike Liitu."Suri noor kunstnik ja kunstiteadlane Eva Elise Oll", Postimees, 22. veebruar 2023 

Ta kavatses doktorantuuri astuda Ungari pealinnas Budapestis. 

Isiksus


Näitused
Tulevased"Tulevad näitused", Eva Elise Olli koduleht (vaadatud 23.02.2023)
 Pärnu Linnagaleriis ühisnäitus Margus Tiitsmaaga ehk Sorgega "Pehmed väärtused" (Pärnu, märts – aprill 2023)
 Telliskivi Loomelinnakus isikunäitus (Tallinn, aprill – mai 2023)
 Physicumi kunstigaleriis isikunäitus (Tartu, mai 2023)
 Pallase galeriis noorte ekspressionistide ühisnäitus "Ürgausus" (Tartu, 10. juuli – 12. august 2023)

MinevasedCV, Eva Elise Olli koduleht (vaadatud 23.02.2023)
 Solarise galeriis ühisnäitus Annabel Bergiga "PärisSeks ja vastuSeks" (Tallinn, november – detsember 2022).
 Bunker gallerys ühisnäitus Annabel Bergiga "The moon took offence" (Budapest, juuli – august 2022).
 Galerii No 1-s isikunäitus "Hull naine linnas" (Äksi, 15. mai – 30. juuni 2022).
 Tartu Kunstimajas ühisnäitus Ingmar Roometsaga "Vari" (Tartu, 1. aprill – 1.mai 2022).
 Jakobi galeriis isikunäitus "Hullukool" (Tartu, 3. mai – 27. mai 2022).
 Tartu Kunstimajas isikunäitus "Näotagune naer" (Tartu, september 2021)
 Promenaadiviies isikunäitus "Sellele pealkirjale tegin ainult näituse valmis" (Tartu, juuni – august 2021).
 TOPS-is isikunäitus "Seestütlev ajukeemia" (Tallinn, detsember – aprill 2021).
 Redwall Digitali kontorigaleriis isikunäitus "Ioni selfie" (Tartu, veebruar – juuni 2021).
 Fahle galeriis isikunäitus "Minaruum" (Tallinn, november – detsember 2020)
 Tartu Loomemajanduskeskuses ja Sparglis isikunäitus "Näotagune ruum" (Tartu, oktoober – november 2020).
 Tartu Linnaraamatukogus isikunäitus "Vaherahu elukaosega" (Tartu, oktoober – november 2018).
 Luunja kultuuri- ja vabaajakeskuses isikunäitus "Õukondade igavene hierarhia" (Luunja, veebruar – märts 2017).
 Sakala keskuses isikunäitus "Paksuks toidetud tuvi" (Viljandi, november – detsember 2016).
 Promenaadiviies isikunäitus "Valge hirm" (Tartu, juuni – juuli 2016).
 Sparglis isikunäitus "Hingan endast välja" (Tartu, detsember 2014 – jaanuar 2015).

Viited

Välislingid

 www.evaeliseart.com
 Instagram

Kategooria:Eesti kunstiajaloolased
Kategooria:Eesti kunstikriitikud
Kategooria:Eesti maalikunstnikud
Kategooria:Sündinud 1988
Kategooria:Surnud 2023